Felvidék.ma

A gömöri magyar iskolák története című tanulmánykötet rimaszombati bemutatója
2025-02-07 14:00 (Europe/Budapest)
Megjelent A gömöri magyar iskolák története című tanulmánykötet Ádám Zita szerkesztésében. A könyv bemutatójára Rimaszombatban, a Csillagház konferenciatermében kerül sor 2025. február 7-én 14.00 órakor.

Városismereti vetélkedő Rimaszombatban
2025-02-04 - 2025-02-19
FELHÍVÁS!
Most februárban a Hatvani István cserkészcsapat városismereti vetélkedőt szervez Rimaszombat magyar iskolái, elsősorban a 14-15-16 éves korosztály számára.
Célja a város múltjának, történelmének, természeti viszonyainak, nevezetességeinek jobb megismerése.
Négytagú csapatok jelentkezhetnek az alapiskolák hetedikes, nyolcadikos és kilencedikes, valamint a középiskolák elsős és másodikos tanulóinak bekapcsolódásával. Nevezési díj nincs.
A vetélkedő időpontja 2025. február 19., 15.00 óra, helyszíne a Tompa Mihály Református Gimnázium díszterme.
Minden csapat könyvjutalomban részesül, a három legtöbb pontszámot elérő csapatra értékes ajándékok is várnak.
A részvételt és a csapatok számát e-mailban kérjük jelezni a következő címre, ahol az érdeklődők további információkat is kaphatnak:
gyepufarkas@gmail.com.
A vetélkedőt a 4. sz. Hatvani István Cserkészcsapat Vaskői Károly, a közelmúltban elhunyt pedagógus születésének hetvenötödik évfordulója és Veres János költő születésének kilencvenötödik évfordulója emlékének szenteli.

Hogyan tudnék élni nélküled? - a rimaszombati moziban
2025-02-03 17:00
Hogyan tudnék élni nélküled? – a rimaszombati moziban február 3-án
Lili (Varga-Járó Sára) szerelme tragikus elvesztése után gubóként, magányosan tölti napjait, mígnem szülei lakásában rábukkan édesanyja naplójára és egy halom szerelmes levélre. Ahogy elkezdi olvasni őket, megelevenedik előtte a múlt, a kilencvenes évek elejének egyik felejthetetlen nyara. Lili édesanyja, Eszter (Töröcsik Franciska) a Balatonnál nyaral két barátnőjével. Elhatározza, hogy otthon hűséges marad „merev ajkú” barátjához, de terveit alaposan felborítja, amikor megismerkedik Gerivel (Ember Márk), aki laza, vicces és van még egy nagyon jó tulajdonsága: egy zenekar frontembereként a szigligeti strandon lép fel barátaival (Marics Peti, Kirády Marcell). Mi lehet ebből? Zűrzavar? Szerelem? Féltékenység? Néhány csók? Néhány pofon? Még több csók? Ez a minimum. A Balaton-parti nyár megváltoztatja a fiatalok életét, és még a gyerekeik életére is hatással van.

Hogyan tudnék élni nélküled? - a rimaszombati moziban
2025-02-02 15:30
Hogyan tudnék élni nélküled? – a rimaszombati moziban február 2-án
Lili (Varga-Járó Sára) szerelme tragikus elvesztése után gubóként, magányosan tölti napjait, mígnem szülei lakásában rábukkan édesanyja naplójára és egy halom szerelmes levélre. Ahogy elkezdi olvasni őket, megelevenedik előtte a múlt, a kilencvenes évek elejének egyik felejthetetlen nyara. Lili édesanyja, Eszter (Töröcsik Franciska) a Balatonnál nyaral két barátnőjével. Elhatározza, hogy otthon hűséges marad „merev ajkú” barátjához, de terveit alaposan felborítja, amikor megismerkedik Gerivel (Ember Márk), aki laza, vicces és van még egy nagyon jó tulajdonsága: egy zenekar frontembereként a szigligeti strandon lép fel barátaival (Marics Peti, Kirády Marcell). Mi lehet ebből? Zűrzavar? Szerelem? Féltékenység? Néhány csók? Néhány pofon? Még több csók? Ez a minimum. A Balaton-parti nyár megváltoztatja a fiatalok életét, és még a gyerekeik életére is hatással van.

A málenkij robot 80. évfordulója Nagybalogon
2025-02-02 14:00
A Csemadok Nagybalogi Alapszervezet 2025. február 2-án szervezi meg a málenkij robot 80. évfordulója alkalmából a hagyományos megemlékezését. Délután 14.00 órai kezdettel kerül sor a koszorúzásra majd pedig Simon Attila történész előadására.

Hogyan tudnék élni nélküled? - a rimaszombati moziban
2025-02-01 15:30
Hogyan tudnék élni nélküled? – a rimaszombati moziban feburár 1-én.
Lili (Varga-Járó Sára) szerelme tragikus elvesztése után gubóként, magányosan tölti napjait, mígnem szülei lakásában rábukkan édesanyja naplójára és egy halom szerelmes levélre. Ahogy elkezdi olvasni őket, megelevenedik előtte a múlt, a kilencvenes évek elejének egyik felejthetetlen nyara. Lili édesanyja, Eszter (Töröcsik Franciska) a Balatonnál nyaral két barátnőjével. Elhatározza, hogy otthon hűséges marad „merev ajkú” barátjához, de terveit alaposan felborítja, amikor megismerkedik Gerivel (Ember Márk), aki laza, vicces és van még egy nagyon jó tulajdonsága: egy zenekar frontembereként a szigligeti strandon lép fel barátaival (Marics Peti, Kirády Marcell). Mi lehet ebből? Zűrzavar? Szerelem? Féltékenység? Néhány csók? Néhány pofon? Még több csók? Ez a minimum. A Balaton-parti nyár megváltoztatja a fiatalok életét, és még a gyerekeik életére is hatással van.

Jótékonysági bál Nagybalogon
2025-01-25 20:00
Egy baráti társaság szeretettel vár mindenkit a nagybalogi jótékonysági bálba 2025. január 25-én.
„Hogy együtt szórakozzunk és egy nemes célért összefogjunk ” – írta közösségi oldalán Hrecska Zsuzsa.

Suliváró Rimaszombatban
2025-01-25 09:00
Óvodaakadámia néven sulivárót rendeznek Rimaszombatban, a Református Alapiskolában január 25-én 9.00 órától.

A magyar kultúra napja Tornalján
2025-01-23 18:00
A Tornaljai Tompa Mihály Városi Művelődési Központ és a CSEMADOK Tornaljai Területi Választmánya 2025. január 23-án, 18.00 órától szervezi meg a miskolci Sereg János Ifjúsági Koncert Fúvószenekar koncertjét, melyre a magyar kultúra napja alkalmából kerül sor.

Ünnepi beszédet mond Bárkányi János, Magyarország besztercebányai konzulja.
A belépés díjtalan!

ÖNREFLEXIÓK I. (1948-1973) - Pósa Zoltán könyvbemutatója
2025-01-23 18:00
Az időJel Kiadó eseménye: JANUÁR 23., CSÜTÖRTÖK 18 ÓRAKOR
Polgárok Háza, 1089. Budapest, Visi Imre utca 6.

Az IdőJel Kiadó a 76 éves PÓSA ZOLTÁN új könyvének bemutatóját 2025. január 23-án este 18 órakor szervezi meg a Polgárok Házában.

A József Attila-díjas, a Magyar Érdemrend Tisztikeresztjével kitüntetett Rát Mátyás életműdíjas író, költő, a Keresztény Kulturális Akadémia rendes tagja, a Magyar Nemzet nyugdíjas főmunkatársa önéletrajzi nagyregény folyamatának első kötetét, az ÖNREFLEXIÓK I. (1948-1973) – VASKORI TEKERCSEK A REMÉNY ORSZÁGÁBÓL című nagyregényt és az írói életművét DR. KELEMEN ERZSÉBET, József Attila-díjas költő, író, irodalomtörténész, a Szent József Gimnázium kutatótanára méltatja.

Az est moderátora: GÁSPÁR FERENC, József Attila-díjas író, irodalomtörténész.

Közreműködik BOLBERITZ ZSÓFIA színművész.

A könyv a helyszínen kedvezménnyel megvásárolható és a szerzővel dedikáltatható.

A bemutatót követően az író betegsége miatt elmaradt 2024. szeptember 6-i születésnapi koccintással kötetlen beszélgetésre várják az érdeklődőket!

A rendezvényen való részvételi szándékukat jelezzék a polgarokhaza@polgarokhaza.hu levélcímen! Köszönjük!

www.idojel.hu

A restaurálás rejtélyei - új múzeumi kiállítás Rimaszombatban
2025-01-23 16:00
A Gömör-Kishonti Múzeum a selmecbányai Samuel Mikovíni Egyesült Iskolával együttműködve kiállítást készített, amely eredeti történelmi könyvkötéseket és dokumentumokat mutat be, amelyeket a konzerválás és restaurálás szakterület tanárai és diákjai restauráltak, különös tekintettel a papírra, régi nyomtatványokra és könyvkötésekre.
Kiállítanak sérült és szakszerűen kezelt könyvtári tárgyakat is, amelyek a Samuel Mikovíni Egyesült Iskola restaurátori műhelyeiben restauráltak.
A kiállítás megnyitójára 2025. január 23-án kerül sor.
A restaurálás rejtélyei című kiállítást a rimaszombati Gömör-Kishonti Múzeum és a selmecbányai Samuel Mikovíni Szakközépiskola közös kiállítása a papírrestaurálásról és könyvkötésről.
A kiállítás kísérőrendezvényeként megvalósításra kerül majd egy workshop is, melynek során az érdeklődők láthatják és megtapasztalhatják, hogyan történik a korhű papír és könyvkötés restaurálása a szakképzett restaurátorok Mgr. Radovan Blaha és Mgr. art. Marek Kocka, papír- és történelmi könyvkötések restaurátora vezetésével. A résztvevők megismerkedhetnek a restaurátorok által a munkájuk során alkalmazott eljárásokkal, technikákkal, anyagokkal és eszközökkel.
A kiállításon a múzeum történelmi könyvtárából származó eredeti régi nyomtatványok és dokumentumok bemutatására is sor kerül. Kiállítanak sérült és szakszerűen kezelt könyvtári tárgyakat is, amelyek a Samuel Mikovini Szakközépiskola restaurátori műhelyeiben estek át restauráláson. A műhely nyitott a nagyközönség, egyének és csoportok számára. Céljuk, hogy megismertessék a restaurátorok munkáját a nagyközönséggel, és hogy megismerjék a kulturális örökség megőrzése terén betöltött küldetésüket.
A kiállítás időtartama: 2025.01.23. – 2025.05.11.

MCC beszélgetőest Berecz Andrással Rimaszombatban
2025-01-22 17:30
Az MCC Felvidék 2025-ben is folytatja közéleti előadás-sorozatát. Idei első rimaszombati vendégük a kortárs népi kultúra egyik legismertebb képviselője, Berecz András.

FolkFelvidék: Beszélgetőest Berecz András mesemondóval
MIKOR? 2025. január 22. (SZERDA), 17:30
HOL? Csillagház, Daxner u. 489/36, 979 01 Rimaszombat

Ezúttal nem csak meséket és történeteket hallhatunk a Kossuth, Prima és Magyar Örökség díjas művésztől.

Egyedülálló portrébeszélgetésünk során a művészembert, meséit, és a végére kicsit talán magunkat is jobban megismerhetjük!

„Az biztos, hogy a színpadi művészethez kell valamiféle, a szeretethiány nem jó szó, de egy hajlam arra, hogy az ember szeresse magát szerettetni. Szeresse, ha vakarják a füle tövét, barackot nyomnak a fejére, rámosolyognak. Én is minden mennyiségben elfogadom az örömöt. Ezzel jóllakni nem lehet. Igen, ez gyermekkoromtól így volt, a háláért én is hálás vagyok” – vallja Berecz András.

A rendezvény ezúttal is ingyenes, de regisztrációhoz kötött, amely az alábbi linken érhető el:
FolkFelvidék: Beszélgetőest Berecz András mesemondóval | MCC Feliratkozás

Az eseményhez tartozó facebook-hirdetést pedig itt találja:
Az MCC Rimaszombatban: FolkFelvidék – Beszélgetőest Berecz András mesemondóval | Facebook

Doni gyertyagyújtás Füleken
2025-01-12 15:00
A Femine Fortis január 12-én Füleken a Hősök terén gyertyagyújtással emlékezik a doni hősökre.

Egyetemes egyházi gyűjtés nt. Agócs Tímea családjának megsegítésére
2025-01-10 08:00 - 2025-02-28 17:00
A Szlovákiai Református Keresztyén Egyház gyűjtést szervez nt. Agócs Tímea családjának megsegítésére.
Agócsné Galgóczy Tímea halálhíre 2024. december 31-én érkezett. Súlyos betegségségben szenvedett, hamvasztás előtti búcsúztatására 2025. január 4-én került sor.

Nt. Agócs Tímea lelkésznő hamvasztás előtti búcsúztatása Balogiványiban képeken

Dr. Rákos Loránt püspökhelyettes az egyház Elnöksége nevében általános gyűjtés megszervezésére kérte az egyházmegyék espereseit.
A Krisztusban testvéri szeretet nemcsak kegyeletre, hanem az árvaságban maradt családja, gyermekei iránti helytállásra, segítségnyújtásra is indít minket.
Az egyházközségeknek 2025. február végéig van lehetőségük adakozni, majd az adakozásból összegyűlt összeget az egyházmegyék számlájára elküldeni. Ezt követően az egyházmegyék az összesített összeget továbbítják az egyetemes egyház számlájára.
Így mindenki támogathatja az elhunyt fiatal református lelkész itt maradt szeretteit.

Karácsonyi műsor Balogfalán
2024-12-21 15:00

Karácsonyváró műsor Tornalján
2024-12-18 17:00
https://www.facebook.com/photo/?fbid=1127578156035277&set=a.523737926419306

Adventi missziós hétvége Rozsnyón
2024-12-14 15:00
Az Úr közel! – Az Abaúj-tornai Református Egyházmegye missziós hétvégéje Rozsnyón.

Bereczki Zoltán karácsonyi koncertje | Tornaljai TM VMK
2024-12-13 19:00
Bereczki Zoltán nevét jól ismeri a magyar közönség, hiszen amellett, hogy musicalénekesként sikeres karriert tudhat maga mögött, bizonyított már mint prózai színész és mint zsűritag is számos műsorban. Szólólemezei rendre szintén óriási sikert hoztak neki, s mára az egyik legkedveltebb énekes lett.
Bereczki Zoltán karácsonyi koncertjén az énekes jól ismert dalai mellett népszerű karácsonyi dalok is felcsendülnek.
Jegyár:
Elővételben 17 € || helyszínen 19 €

Vándorbölcső-átadó Rimaszombatban
2024-12-12 16:00
A Gömöri vándorbölcső a Felvidéki vándorbölcső mintájára indult el 2020-ban, azzal a céllal, hogy támogassa a magyar újszülötteket és családjaikat, összekovácsolja a magyar közösséget, megerősítse magyar identitásukban.

Ünnepváró teadélután a rimaszombati Tompa Mihály Alapiskolában
2024-12-12 15:30

Benedek László Estek Hanván
2024-12-10 17:00

Az ember tragédiája Tornalján
2024-12-04 19:00
Madách Imre emberiségkölteményének műsorra tűzése mindig egy generáció, az alkotók véleménynyilvánítása a saját korukról, a korszellemről, az őket érintő legfontosabb problémákról. Felmerülnek az emberi lét nagy kérdései: a létezés célja és értelme, hogy a történelem egy helyben toporgás-e vagy szükségszerű fejlődés, a szabad akarat vagy az eleve elrendeltetettség kérdése, a boldogság mibenléte, a tömeg és az egyén viszonya, a vezér szerepe és felelőssége egy közösség életében, a társadalmi berendezkedések közötti különbségek vagy hasonlóságok.
Belépti díj: elővételben 7 €, a helyszínen 10 €.Időtartam: 180 perc.
Jegyek elővételben kaphatók a városi könyvtárban, a tornaljai könyvesboltban vagy a kultúrház honlapján: www.kultura.tornala.eu.
FIGYELEM: A szeptemberi előadásra megvásárolt jegyek érvényesek!

Őry Péter előadása a Felvidék Ház meghívására Miskolcon
2024-12-04 17:00
Első kézből és hitelesen hallhatunk olyan gondokról, amelyek a felvidéki magyarság megmaradását veszélyeztetik!
A Felvidék Háznak Őry Péter, Csallóközcsütörtök polgármestere, a Magyar Szövetség alelnöke lesz a vendége szerdán, december 4-én 17.00 órától a Miskolci Galéria első emeleti nagytermében.

Magyarország és Szlovákia közt ritka jó külpolitikai viszony van éppen, ám ez messze nem azt jelenti, hogy Felvidéken rendben lennének a dolgok.

A szlovákiai magyarság folyamatos defenzívában van, és az idő nem neki dolgozik – csökken a lélekszáma, vegyes képet mutat a magyarságtudat magabiztossága, a magyar nyelv presztízse elmarad a szlovákétól.

Milyen gondokkal kell naponta megküzdenie annak, aki anyanyelvén szeretne kommunikálni a hivatalokkal?

2010-től egyre nyomatékosabban zajlik a küzdelem a nyelvhasználat egyenjogúsításáért, mik a célok? Van még esélyünk változtatni a kedvezőtlen folyamatokon?
Ezekre a problémákra világít rá előadásában Őry Péter, Csallóközcsütörtök polgármestere, a Magyar Szövetség alelnöke.

Karácsonyi csomagok átadása Rimaszombatban
2024-12-04 09:00
A Rákóczi Szövetség Gömörben a Rimaszombat és vidéke célalaphoz tartozó óvodák részére ünnepi találkozót szervez. A jó hangulatról a Thomasz Band Zenekar gondoskodik.
🎄A Rákóczi Szövetség karácsonyi csomagjainka átadása az óvodák részére 🎁
🗓 Időpont: 2024. december 4., 9.00 óra
📍 Helyszín: Rimaszombat, Csillagház
🎅 Szeretettel várják a helyi óvodák és az önkormányzatok vezetőit és a Magyar Iskolaválasztási Program iránt érdeklődőket az adventi eseményre.

Macskakalandok - Bőd Titanilla könyvbemutatója Rimaszombatban
2024-12-02 17:00

Csodaszép hópehely - alkotóműhely a rimaszombati múzeumban
2024-11-30 09:00 - 17:00
A Gömör-Kishonti Múzeum
szombaton 2024. november 30-án 9:00 és 17:00 óra közöttmegnézhetik a Jégkorszak és A gubakészítés hagyománya Gömör-Kishontban és készítsenek téli dekorációt filcből Mindenkit sok szeretettel várnak A kiállítás megvalósítását a Nemzeti Kulturális Alap támogatta.A kiállítás a Magyar Természettudományi Múzeum vándorkiállítása. A kiállítás megvalósítását a Művészeti Alap közpénzekből támogatta. Köszönjük.Zriaďovateľ: Banskobystrický samosprávny kraj / A múzeum fenntartója – A Besztercebányai Önkormányzati Kerület

Ünnepváró kézműves foglalkozás Nagybalogon
2024-11-29 16:00
2024. november 29-én, péntek délután 16:00 órától ünnepváró kézműves foglalkozást tartunk az iskola éttermében Palatinus Ingrid vezetésével.

A foglakozás után közösen fogyasztjuk el a karácsonyi hangulatot idéző káposztalevest.

Minden kedves érdeklődőt, kicsiket és nagyokat, szeretettel vár a Csemadok vezetősége! A részvételi szándék visszajelzését a szervezők a helyi Csemadok közösségi oldalán várják!

A rendezvény támogatója Nagybalog község.

Gaál Lajos előadása a rimaszombati könyvtárban
2024-11-27 16:00
A Karsztok és barlangok címmel indult rendezvénysorozat záróalkalmára november 27-én 16.00 órakor kerül sor a rimaszombati könyvtárban.

IV. Forrás és Innováció Civil Konferencia Miskolcon
2024-11-26 10:00 - 15:00
Miskolcon valósul meg a „CIVIL INFO – NEA 2025″ című országos tájékoztató rendezvénnyel egybekötött IV. Forrás és Innováció Civil Konferencia november 26-án.
Az Esély és Részvétel Közhasznú Egyesület, mint a Borsod-Abaúj-Zemplén Vármegyei Civil Közösségi Szolgáltató Központ címbirtokosa, tisztelettel meghívja Önt és a civil szervezet tisztségviselőit, tagjait, érdeklődőket a „CIVIL INFO – NEA 2025″ című országos tájékoztató rendezvény miskolci előadására, melyet a Miniszterelnökség Civil és Társadalmi Kapcsolatokért Felelős Helyettes Államtitkárságának munkatársai tartanak.
ilE rendezvényhez kapcsolódóan szervezzük meg a Misklolci Egyetemmel és az ERGO – Európai Regionális Szervezettel közösen a IV. Forrás és Innováció Civil Konferenciát.
A rendezvény időpontja: 2024. november 26., kedd, 10:00–15.10 (regisztráció 9:00-tól)
A rendezvény helyszíne: Borsod – Abaúj – Zemplén Vármegyei Önkormányzat – Vármegyeháza Díszterem (3525 Miskolc, Városház tér 1.)
A rendezvény programja:
10.00-11.30 „CIVIL INFO – NEA 2025″
10.00-11.30 Bánné Dr. Gál Boglárka közgyűlési elnök, Borsod-Abaúj-Zemplén Vármegyei Önkormányzat – köszöntő;
Dr. Alakszai Zoltán főispán, Borsod-Abaúj-Zemplén Vármegyei Kormányhivatal – köszöntő;
Szalay-Bobrovniczky Vince helyettes államtitkár, Miniszterelnökség Civil és Társadalmi Kapcsolatokért Felelős Helyettes Államtitkárság – előadás a civil területet érintő aktualitásokról;
Furka Ágnes osztályvezető és Lakatosné Kiss Edit pályázati referens, Miniszterelnökség Civil Kapcsolatok és Társadalmi Konzultáció Főosztálya – tájékoztató a Nemzeti Együttműködési Alap (NEA) 2025. évi összevont és egyszerűsített pályázatai kiírásairól, valamint az elszámolásokról.
11.30-12.00
Hogyan pályázzunk? Tapasztalatok és várakozások a Nemzeti Együttműködési Alap pályázataival kapcsolatban (vendég előadó egyeztetés alatt)
Pályázati kérdezz-felelek – A Borsod-Abaúj-Zemplén Vármegyei Civil Közösségi Szolgáltató Központ munkatársai
12.00-12.45 Szendvicsebéd
12.45-15-15.10 „Forrás és Innováció”
12.45-12.50 Dr. habil Gellén Márton szakértő, ERGO Európai Regionális Szervezet, köszöntő
12.50-13.10 A Miskolci Egyetem civil és társadalmi kapcsolatai és szerepe a fenntartható fejlesztések támogatásában (ESG) – Prof. dr. Horváth Zita rektor, Miskolci Egyetem
13.10-13.30 Miskolc Megyei Jogú Város Önkormányzatának és a civilek együttműködése – Matiscsák Éva alpolgármester, Miskolc Megyei Jogú Város
13.30-13.50 Digitális állampolgárság – a gazdálkodási szervezetek működését, ügymenetét befolyásoló változások – Dr. Valczer Balázs ügyfélmenedzsment csapatvezető, IdomSoft Zrt.
13.50-14.00 Szünet
14.00-14.20 Harc a figyelemért – Dr. habil Gellén Márton szakértő, ERGO Európai Regionális Szervezet
14.20-14.40 A civil szervezetek és közösségek részvétele a klímavédelemben – Energiatudatosság, energiamegosztás – Dr. Szép Tekla egyetemi docens, Miskolci Egyetem Világ- és Regionális Gazdaságtan Intézet
14.40-15.00 A civil szervezetek és közösségek részvétele a klímavédelemben – talajvédelem, – helyreállítás – Dr. Dobos Endre Zsolt tanszékvezető, Miskolci Egyetem Földrajz-Geoinformatikai Intézet
15.00-15.10 Zárszó
Kérjük, részvételi szándékát az alábbi űrlapon jelezze!
2024.11.26. NEA tájékoztató rendezvény és IV. Forrás és Innováció Civil Konferencia

Elmarad - A „Világok násza“ című koncert Rimaszombatban
2024-11-21 18:00
A Csemadok Rimaszombati Területi Választmánya ezúton értesíti az érdeklődőket, hogy a november 21-re tervezett Világok násza… című koncert előre nem látott ok ( betegség) miatt sajnos elmarad. A már megvásárolt belépőjegyek a Tompa Mihály Könyvesboltban visszaválthatóak. Köszönjük a megértést!
Korábban írtuk:
A Csemadok Rimaszombati Területi Választmánya szeretettel hívja és várja az érdeklődőket a XXI. Győry Dezső Kulturális Napok keretében november 21-én 18.00 órai kezdettel Szvrcsek Anita és zenekara „Világok násza“ című koncertjére a rimaszombati Osveta (volt Iparoskör) nagytermébe.
A koncerten magyar, spanyol, angol, francia nyelvű örökzöldek, ismert latin dallamok, sanzonok és jazz feldolgozások hallhatók majd.
Elhangzanak többek közt Seress Rezső, Dés László és Presser szerzemények valamint Sting, Zorán, Katona Klári, Astor Piazzolla, Nina Simone dalok….
Egy különleges zenei utazás….
Elegancia, szabadság, játékosság helyenként csipet melankóliával és poézissel fűszerezve – a művésznő kivételes énekhangja és remek zenekara kíséretében.
Jegyárak: 8,- € elővételben (Tompa Mihály Könyvesbolt), illetve 10,- € a helyszínen.
